VÁLLALKOZÁSI SZERZŐDÉS

amely létrejött egyrészről az Optical Network Solutions Kft (Adószáma: 24136891-2-03 ; cégjegyzékszám: 03-09-125317; Székhelye: 6500 Baja, Szentjánosi utca 3.; Képviseli: Schaffer Attila ügyvezető igazgató), mint Vállalkozó (Továbbiakban: Vállalkozó),

másrészről Mórágy Község Önkormányzata (cím: 7165 Mórágy, Alkotmány utca 3.; képviseletében eljár: Glöckner Henrik polgármester), mint megrendelő (Továbbiakban: Megrendelő) között alulírott napon és helyen, az alábbi feltételek szerint.

Előzmények

A Megrendelő a 2016. évben a Gránit Fogadó biztonságának növelése érdekében biztonsági megfigyelő kamera rendszer létesítését határozta el. Ez a testületi döntés alapján a Vállalkozó közreműködésével 2016-ban kerül kivitelezésre.
I.
A szerződés tárgya

1) Vállalkozó jelen szerződéssel elvállalja Mórágy Község közigazgatási területén fekvő Gránit Fogadó épületére 6 db biztonsági kamera és rögzítő rendszer elemeinek felszerelését, konfigurálását és a jeltovábbításhoz szükséges egyéb munkálatok elvégzését a 2016. július 17.-ei keltezésű „Gránit Fogadó Biztonsági Megfigyelő Rendszer – Mórágy rendszerterv – árajánlat v1.1” alapján, melyet a Képviselő Testület a 2016. szeptemberi testületi ülésén elfogadott. A Vállalkozó vállalja az eszközök beszerzését, és azok tulajdonjogát a vállalkozási díj megfizetésével Megrendelőre átruházza.
A kivitelezés a „Rendszerterv – árajánlat v1.1” és a szóbeli egyeztetés alapján történik.

A fentieken felül a Vállalkozó a vállalkozói díjban foglaltan vállalja az alábbiakat:

- A DVR működésének betanítása az Önkormányzat által kijelölt személy részére

- távoli hozzáférés kiépítése és beállítása a Mórágy Község Önkormányzatának épületében
- 2016. évre díjmentes hálózatfelügyelet (ha a feltételek adottak hozzá)
- 2016. évre díjmentes helyszíni karbantartás és szerviz
2) A Vállalkozó a telepített eszközökre (a nagykereskedés által) az árajánlatban szereplő 1 illetve 2 év jótállást vállal.

II.
Szerződéses ár, fizetési és számlázási feltételek

1) Szerződő felek megállapodnak abban, hogy Vállalkozót az  I./1) pontban említett munkálatok fejében összesen nettó 764.600Ft, azaz nettó hétszázhatvannégyezer hatszáz forint vállalkozási díj illeti meg.
A vállalkozási díjat a Megrendelő a teljesítési igazolás alapján kibocsátott számlák átvételétől számított
30 napon belül fizeti meg.

2) Szerződő felek megállapodnak abban, hogy a többlet- és pótmunkák elszámolására csak a Megrendelő általi előzetes írásos megrendelés alapján kerülhet sor.

3) Szerződő felek megállapodnak abban, hogy a kivitelezés készre jelentését követő 5 napon belül helyszíni bejárást tartanak, a kivitelezés megfelelőségének ellenőrzése céljából. Amennyiben a Megrendelő a teljesítést elfogadja, a Vállalkozó az általa a vállalt betanítást a Megrendelővel egyeztetett időpontban elvégzi. A betanítást követően a Megrendelő teljesítésigazolást állít ki Vállalkozó részére.

4) Vállalkozó a kivitelezés készre jelentésével egyidejűleg köteles a megfigyelő rendszer és rögzítő rendszer eleminek dokumentumait, leírásait, megfelelőségét igazoló dokumentumokat a Megrendelő birtokába bocsátani és átadni a jótállás érvényesítéshez szükséges iratokat.

III.
Teljesítési határidő, kötbér

1) Vállalkozó vállalja, hogy a szerződés tárgyát képező munkákat 2016. október 31. napjáig teljesíti.

2) Felek megállapodnak abban, hogy ha a Vállalkozó a teljesítéssel neki felróható okból késedelembe esik, úgy a Megrendelő kötbért fizetését kérheti. A kötbér mértéke 800Ft / munkanap (nettó).
IV.
Megrendelő jogai és kötelezettségei

1) Megrendelő köteles a munkaterületet a Vállalkozó jelzését követő 5 napon belül Vállalkozó rendelkezésére bocsátani. Megrendelő jogosult a Vállalkozót megfelelő utasításokkal ellátni.

2) Megrendelő jogosult a Vállalkozó teljesítését bármikor ellenőrizni, a teljesítésről bármikor tájékoztatást kérni.  

3) A Megrendelő kötelessége a különböző hatóságokkal, szolgáltatókkal az egyeztetéseket lefolytatni, amelyekbe Vállalkozót a kivitelezés alatt bevonhatja.

V.

Vállalkozó jogai és kötelezettségei

1) Felek megállapodnak abban, hogy Vállalkozó a szerződés tárgyát képező munkákat az alkalmazott anyagokat és technológiát figyelembe véve a piacon elvárható legjobb minőségben, szerződésszerűen teljesíti. Vállalkozó a kivitelezés megkezdése előtt ellenőrzi, hogy bármilyen tényező a szerződés határidőben és megfelelő minőségben történő teljesítését akadályozza-e, és erről Megrendelőt haladéktalanul tájékoztatja.

2) Vállalkozó a tevékenységét kellő körültekintéssel, a személyi- és vagyonbiztonság megóvásával végezheti. A tevékenység gyakorlása során a Megrendelőnek, vagy harmadik személynek okozott károkért a felelősség a Vállalkozót terheli

VI.
Egyéb rendelkezések

1) Jelen megállapodásban nem szabályozott kérdésekben az 1959.évi IV. tv. vállalkozási szerződésre vonatkozó rendelkezései irányadóak.

Jelen megállapodást a Szerződő Felek annak elolvasása és értelmezése után, mint akaratukkal mindenben egyezőt jóváhagyólag írják alá.

A szerződés 2, azaz kettő oldalból áll, melyek elválaszthatatlan részét képezik egymásnak és három példányban készült.


Kelt: Mórágy, 2016. Szeptember 19.

